Vinnugransking–hvussu kann virksemið á lærdum háskúlum gagna vinnuni? Bogi Bech Jensen hevur drúgvar royndir innan vinnugransking, har hann serliga hevur samstarvað við fyritøkur í Evropa og Asia. Við støði í sínum royndum, fer Bogi at greiða frá, hvussu lærdir háskúlar kunnu arbeiða saman við vinnuni, tá tað kemur til kanningararbeiði og strategiska vørumenning. Á várið 2014 flutti Bogi heim aftur til Føroyar, og starvast nú á Fróðskaparsetri Føroya, har hann er professari í orkuverkfrøði á Náttúruvísindadeildini.